stanford-oval/wikipedia huggingface dataset:
בנג'מין טאפן
ביוגרפיה

טאפן נולד בנורת'המפטון, פרובינציית מסצ'וסטס, אמריקה הבריטית, ולמד בבתי הספר הציבוריים שם. הוא נסע לאיים האנטילים ולמד ציור אצל גילברט סטיוארט. מ-1803 עד 1804 היה חבר בסנאט של אוהיו. הוא שירת בצבא ארצות הברית ולחם במלחמת 1812. בבחירות לנשיאות ארצות הברית ב-1832 היה אלקטור מטעם המפלגה הדמוקרטית.
מאוקטובר 1833 עד יוני 1834 היה שופט בית המשפט המחוזי באוהיו. הוא לא המשיך בתפקידו היות שהסנאט דחה את מינויו ב-29 במאי.
טפאן נבחר לסנאטור מטעם מדינת אוהיו וכיהן מ-1839 עד 1845.
טאפן מת בסטובנוויל (אנ') ב-1857.
הערות שוליים

↑  בנג'מין טאפן, באתר המדריך הביוגרפי של הקונגרס של ארצות הברית (באנגלית)
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב ברנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט באקלי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  NLI: 987007364099805171  ISNI: 0000 0000 3913 8753  LCCN: no90004127  SNAC: w6z32545  US Congress: T000039  VIAF: 63566083   WorldCat (עם VIAF): 63566083
גמלדה-גאלרי

| --- | --- |

 מידע כללי
 סוג:  אמנות
 כתובת:  טירגארטן 
 מיקום:  מיטה 
 מדינה:  גרמניה 
 הקמה ובנייה
 תקופת הבנייה:  ?–1830
 תאריך פתיחה רשמי:  1830 
 אדריכל:  הילמר & סאטלר ואלברכט, Heinz Hilmer, Christoph Sattler 
 
 קואורדינטות:  52°30′31″N 13°21′53″E﻿ / ﻿52.508611111111°N 13.364722222222°E﻿ / 52.508611111111; 13.364722222222
 www.smb.museum/gg
  (למפת ברלין מוגדלת) גמלדה-גאלרי(למפת ברלין רגילה) גמלדה-גאלרי
 
גמלדה-גאלרי (גרמנית: Gemäldegalerie) הוא אחד המוזיאונים הלאומיים של ברלין הממוקם בקומפלקס המוזיאונים קולטורפורום, והוא משכנו של אחד האוספים החשובים והגדולים בעולם של הציור האירופי בין המאה ה-13 למאה ה-18. אוסף יצירותיו של רמברנדט האצור בגלריה, הוא השני בגודלו בעולם.
היסטוריה

האוסף במתכונתו הנוכחית הוא תוצאה של מדיניות איסוף שאפתנית. הוא נאסף החל מהמאה ה-19 בידי מומחים, והוא משקף את בסיס השורש ואת המאורעות הפוליטיים של אירופה במאתיים השנים האחרונות.
בעת מלחמת העולם השנייה נפגע האוסף ורבות מהיצירות עלו באש או אבדו. משכנו הנוכחי של האוסף בקולטורפורום, נחנך ב־1998, לאחר ריכוז האוסף מחדש שהחל עם איחוד ברלין.
באוסף כלולות יצירות של גדולי אמני אירופה כמו: רוחיר ון דר ויידן, יאן ואן אייק, טיציאן, רפאל, אלברכט דירר, לוקאס קראנאך האב, פטר פאול רובנס, הנס הולביין, קאראווג'יו, פטר פאול רובנס, פרנס הלס ויוהנס ורמיר.
יצירות נבחרות מהאוסף

רשימת יצירות נבחרות מהאוסף של הגמלדה גאלרי ברלין:
| שם היצירה | אמן | שנת סיום |
| --- | --- | --- |
|  הפתגמים ההולנדיים | פיטר ברויגל האב | 1559 |
|  האהבה מנצחת את הכל | קאראווג'ו | סביבות 1601 |
| דיוקן של אישה צעירה | פטרוס כריסטוס | סביבות 1470 |
| פרסאוס משחרר את אנדרומדה | פטר פאול רובנס | 1638 |
|  המדונה בכנסייה | יאן ואן אייק | סביבות 1438 |
|  חלום יוסף | רמברנדט | 1645 |
| ונוס עם נגן האורגן | טיציאן | סביבות 1550 |
| אדם וחווה בגן עדן | לוקאס קראנאך האב | 1531 |
|  Architectural Veduta | פרנצ'סקו די ג'ורג'ו מרטיני | סביבות 1490 |
|  לדה והברבור | אנטוניו דה קורג'ו | סביבות 1532 |
| מיכאל הקדוש | לוקה ג'ורדנו | סביבות 1663 |
| אונס פרספונה | רמברנדט | 1631 |
מבט מבחוץ
מבט מבפנים
הכניסה למוזיאון
האולם הגדול
הערות שוליים

↑  Gemäldegalerie, National Museums in Berlin - Google Cultural Institute, www.google.com
| --- | --- |
בקרת זהויות :  NLI: 987007440396205171  PLWABN: 9810530370805606  BIBSYS: 1592544503193  BnF: cb13178399v (data)  GND: 806975-X  ISNI: 0000 0001 2097 4783  LCCN: n94003740  SUDOC: 032394330  VIAF: 139597962   WorldCat (עם VIAF): 139597962 
ערך זה הוא קצרמרבנושא מוזיאונים ובנושא גרמניה. אתם מוזמנים לתרום לוויקיפדיה ו.
מארק האנה

מרקוס אלונזו האנה (באנגלית: Marcus Alonzo Hanna;‏ 24 בספטמבר 1837 – 15 בפברואר 1904) היה איש עסקים ופוליטיקאי אמריקאי חבר המפלגה הרפובליקנית שכיהן כסנאטור מטעם מדינת אוהיו וכיו"ר הוועדה הרפובליקנית הלאומית. הוא היה חברו ובן בריתו הפוליטי של הנשיא ויליאם מקינלי והוא ניהל את מערכות הבחירות שלו בבחירות לנשיאות ארצות הברית ב-1896 וב-1900.
ביוגרפיה

האנה נולד בניו ליסבון (אנ') (כיום ליסבון), אוהיו, ארצות הברית ב-24 בספטמבר 1837. בנעוריו עברה משפחתו לעיר המתפתחת קליבלנד ב-1852, שם למד בבית ספר תיכון עם ג'ון ד. רוקפלר, שבהמשך יהפכו לחברים לאורך כל שנות חייהם. הוא סולק מלימודיו ונכנס לעסק המסחרי המשפחתי. הוא שירת זמן קצר במהלך מלחמת האזרחים האמריקנית והתחתן עם שרלוט רודס. אביה, דניאל רודס, לקח את האנה לעסק שלו לאחר המלחמה. עד מהרה הפך לשותף בעסק, שצמח לתחומי עניין רבים, בעיקר בפחם ובברזל. הוא הפך למיליונר עד ליום הולדתו ה-40, והפנה את תשומת לבו לפוליטיקה.
למרות מאמציו של האנה, לא הצליח הסנאטור מטעם אוהיו ג'ון שרמן להשיג את המועמדות הרפובליקנית לנשיאות בבחירות ב-1884 וב-1888. לאחר ששרמן כבר היה מבוגר מדי מכדי להיחשב כמתמודד, פעל האנה למען ויליאם מקינלי. בשנת 1895 עזב האנה את הקריירה העסקית שלו כדי להקדיש עצמו למערכת הבחירות של מקינלי לנשיאות. האנה שילם את כל ההוצאות כדי כדי שמקינלי יזכה במועמדות הרפובליקנית בשנה שלאחר מכן, למרות שהוא בכל מקרה היה המועמד המוביל. מנגד, המפלגה הדמוקרטית העמידה מטעמה את חבר הקונגרס לשעבר מטעם מדינת נברסקה ויליאם ג'נינגס ברייאן. גיוס הכספים של האנה שבר שיאים, וברגע שההתלהבות הציבורית הראשונית מבראיאן וממצע הבחירות שלו פחתה, מקינלי נבחר לנשיאות.
לאחר שסירב לשאת תפקיד בקבינט מונה האנה לסנאטור מטעם אוהיו לאחר ששרמן מונה למזכיר המדינה של ארצות הברית; הוא נבחר מחדש לסנאט ב-1898 וב-1904. לאחר רצח מקינלי ב-1901 פעל האנה לבניית תעלה בפנמה, ולא במקומות אחרים במרכז אמריקה, כפי שהוצע קודם לכן. הוא נפטר ב-15 בפברואר 1904, וזכור בשל תפקידו בבחירתו של מקינלי לנשיאות, הודות לקריקטורות שהכתירו אותו כמאסטר הפוליטי של מקינלי.
הערות שוליים

↑  מארק האנה, באתר המדריך הביוגרפי של הקונגרס של ארצות הברית (באנגלית)
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב ברנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט באקלי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  NLI: 987007279743905171  GND: 1026429692  ISNI: 0000 0000 2182 005X  LCCN: n50082280  NTA: 070534810  SNAC: w6r78d2z  SUDOC: 118041347  US Congress: H000163  VIAF: 70176247   WorldCat (עם VIAF): 70176247
יורוקאפ (יול"ב)

ערך זה עוסק בטורניר כדורסל גברים אירופאי. אם התכוונתם למשמעות אחרת, ראו .
| --- | --- |

 ענף:  כדורסל
 תאריך ייסוד:  2002
 ארגון מפעיל:  יורוליג בסקטבול
 מוטו:  I Feel Devotion
 מספר מתמודדים:  20
 יבשת:  אירופה
 שמות קודמים:  גביע יול"ב (2002–2008)
 זוכה:  צרפת פריז בסקטבול (2023/2024, זכייה ראשונה)
 הכי הרבה זכיות:  ספרד ולנסיה (4 זכיות; גביע יול"ב, יורוקאפ)
 מפעל גבוה יותר:  יורוליג
 מפעל מקביל:  ליגת האלופות בכדורסל
 האתר הרשמי 2024/2025
 
 → גביע ספורטה 
 
יורוקאפ (או גביע יורו, באנגלית: EuroCup Basketball), או בשמו הקודם גביע יול"ב, הוא טורניר כדורסל אירופי, המנוהל על ידי חברת יורוליג בסקטבול אשר הוקם בשנת 2002.
היסטוריה

עם הקמת גביע יול"ב בשנת 2002 איחדה פיב"א אירופה את גביע ספורטה שהיה עד לשנה זו הטורניר השני בחשיבותו באירופה עם גביע קוראץ' לגביע הצ'מפיונס קאפ על מנת להתחרות עם היול"ב, גביע יול"ב הצליח לבסס את מעמדו כטורניר השני בחשיבותו באירופה כשהצליח לגייס מפיב"א קבוצות דרג שני יותר טובות.
בשנת 2008 הודיעו ארגוני יול"ב ופיב"א על שיתוף פעולה ביניהם הכולל שינוי שמות הגביעים בתחרויות שהפעילו, גביע היול"ב קיבל את השם יורוקאפ, וגביע פיב"א-יורוקאפ הפך לגביע היורוצ'לנג', הנחשב לשלישי בחשיבותו.
סמל המפעל משנת 2002 ועד 2008
סמל המפעל משנת 2008 ועד 2016
סמל המפעל משנת 2016 ועד 2023
סמל המפעל משנת 2024
קבוצות ישראליות ביורוקאפ

בעונת 2003/2004 זכתה בגביע הקבוצה הישראלית הפועל ירושלים, לאחר שניצחה בגמר את ריאל מדריד. הייתה זו הזכייה השנייה, באותה שנה, של קבוצה ישראלית בתואר אירופי בכדורסל, אחרי מכבי תל אביב. בנוסף הגיעה הפועל ירושלים לחצי הגמר בעונת 2005/2006 ועונת 2016/2017.
שיטת הטורניר

החל מעונת 2016/17, עקב הקמת ליגת האלופות בכדורסל ומעבר של קבוצות מהיורוקאפ אליה, צומצם מספר המשתתפות במפעל ל-20 קבוצות. הקבוצות משובצות בארבעה בתים, שמשוחקים בשיטת ליגה בת שמונה מחזורים. ארבע הראשונות מתוך החמש שבכל בית מעפילות לשלב הטופ 16, שבו הן מחולקות מחדש לארבעה בתים - הפעם שתי הראשונות מתוך הארבע עולות בתום שישה מחזורים לרבע הגמר. רבעי הגמר, חצאי הגמר והגמר נערכים בסדרות של הטוב משלושה משחקים. הקבוצה שזוכה ביורוקאפ מקבלת כרטיס כניסה ליורוליג בעונה שלאחר מכן. בעונת 2022/23 שונה מבנה הליגה לשני בתים שבכל אחד 10 קבוצות, כאשר 8 הקבוצות הראשונות בכל בית עולות בתום שלב הבתים לשמינית גמר. כל שלבי הגמר בעונה זו נערכים בשיטת נוק-אאוט ולא בסדרות.
בעונת 2024/2025 הפורמט השתנה שוב כאשר הקבוצות מחולקות לשני בתים בני 10 קבוצות כ"א, ומכל בית מעפילות שש הקבוצות הראשונות.
שלבי שמינית ורבע הגמר נערכות בפורמט של משחק אחד, בביתה של הקבוצה שסיימה את שלב הבתים במיקום גבוה יותר.
הקבוצות המסיימות במקומות 3-6 בכל בית מעפילות לשלב שמינית הגמר בו נערכת הצלבה, כאשר המנצחות מעפילות לשלב רבע הגמר מול הקבוצות שסיימו במקומות הראשונים בבתיהן.
שלבי חצאי הגמר והגמר משוחקים בשיטת סדרת הטוב משלושה משחקים.
הקבוצות המשתתפות > קבוצות היורוקאפ בעונת 2024/2025

| קבוצה | עיר |
| --- | --- |
איטליה רייר ונציה: ונציה
איטליה אקילה באסקט טרנטו: טרנטו
מונטנגרו בודוצ'נוסט פודגוריצה: פודגוריצה
סלובניה צדביטה ליובליאנה: ליובליאנה
צרפת JL בורק: בורק-אן-ברס
גרמניה רטיופארם אולם: אולם
גרמניה המבורג טאוורס: המבורג
ספרד ולנסיה: ולנסיה
ספרד חובנטוד בדאלונה: בדאלונה
ספרד גראן קנריה: לאס פאלמאס דה גראן קנריה
טורקיה בשאקשהיר קולג'י: איסטנבול
טורקיה טורק טלקום: אנקרה
טורקיה בשיקטש: איסטנבול
יוון אריס סלוניקי: סלוניקי
ישראל הפועל ירושלים: ירושלים
ישראל הפועל תל אביב: תל אביב
ליטא לייטקבליס: פוניבז'
ליטא וולבס: וילנה
פולין טרפל סופוט: סופוט
רומניה קלוז'-נאפוקה: קלוז'-נאפוקה
הזוכות בגביע

עם השנים התחלף שמו של המפעל.
זוהי רשימה של כל האלופות והסגניות של גביע יול"ב / יורוקאפ מפתיחת המפעל.
הזוכות בגביע > תארים לפי קבוצות

הנתונים בטבלה מכילים את הזכיות תחת השמות גביע יול"ב או יורוקאפ ולפי דגלי המדינות כיום:
| מקום | קבוצה | זכיות | סגנויות | שנות זכייה | סגנויות |
| --- | --- | --- | --- | --- | --- |
| 1 | ספרד ולנסיה | 4 | 2 | 2002/2003, 2009/2010, 2013/2014, 2018/2019 | 2011/2012, 2016/2017 |
| 2 | ליטא ריטאס וילנה | 2 | 1 | 2004/2005, 2008/2009 | 2006/2007 |
| 2 | רוסיה חימקי מוסקבה | 2 | 1 | 2011/2012, 2014/2015 | 2008/2009 |
| 4 | רוסיה אוניקס קאזאן | 1 | 2 | 2010/2011 | 2013/2014, 2020/2021 |
| 5 | ספרד ריאל מדריד | 1 | 1 | 2006/2007 | 2003/2004 |
| 5 | רוסיה לוקומוטיב קובאן | 1 | 1 | 2012/2013 | 2017/2018 |
| 5 | ספרד גראן קנריה | 1 | 1 | 2022/2023 | 2014/2015 |
| 8 | ישראל הפועל ירושלים | 1 | _ | 2003/2004 | _ |
| 8 | רוסיה דינמו מוסקבה | 1 | _ | 2005/2006 | _ |
| 8 | ספרד חובנטוד בדאלונה | 1 | _ | 2007/2008 | _ |
| 8 | טורקיה גלאטסראיי | 1 | _ | 2015/2016 | _ |
| 8 | ספרד אוניקאחה מאלגה | 1 | _ | 2016/2017 | _ |
| 8 | טורקיה דרושפאקה | 1 | _ | 2017/2018 | _ |
| 8 | צרפת מונקו | 1 | _ | 2020/2021 | _ |
| 8 | איטליה וירטוס בולוניה | 1 | _ | 2021/2022 | _ |
| 8 | צרפת פריז בסקטבול | 1 | _ | 2023/2024 | _ |
| 17 | גרמניה אלבה ברלין | _ | 2 | _ | 2009/2010, 2018/2019 |
| 18 | סלובניה קרקה נובו מסטו | _ | 1 | _ | 2002/2003 |
| 18 | יוון מקדוניקוס | _ | 1 | _ | 2004/2005 |
| 18 | יוון אריס סלוניקי | _ | 1 | _ | 2005/2006 |
| 18 | ספרד סנט ז'וזפ ז'ירונה | _ | 1 | _ | 2007/2008 |
| 18 | ספרד סביליה | _ | 1 | _ | 2010/2011 |
| 18 | ספרד בילבאו באסקט | _ | 1 | _ | 2012/2013 |
| 18 | צרפת שטרסבורג | _ | 1 | _ | 2015/2016 |
| 18 | טורקיה בורסאספור | _ | 1 | _ | 2021/2022 |
| 18 | טורקיה טורק טלקום | _ | 1 | _ | 2022/2023 |
| 18 | צרפת JL בורק | _ | 1 | _ | 2023/2024 |
תארים לפי מדינות

| מקום | קבוצה | זכיות | סגנויות |
| --- | --- | --- | --- |
| 1 | ספרד ספרד | 8 | 7 |
| 2 | רוסיה רוסיה | 5 | 4 |
| 3 | טורקיה טורקיה | 2 | 2 |
| 3 | צרפת צרפת | 2 | 2 |
| 5 | ליטא ליטא | 2 | 1 |
| 6 | ישראל ישראל | 1 | - |
| 6 | איטליה איטליה | 1 | - |
| 8 | יוון יוון | - | 2 |
| 8 | גרמניה גרמניה | - | 2 |
| 10 | סלובניה סלובניה | - | 1 |
ראו גם

יורוליג
יול"ב
גביע ספורטה
גביע קוראץ'
הערות שוליים

↑  Euroleague Basketball, Euroleague Basketball (באנגלית בריטית)
| יורוקאפ - 2024/2025> בית א' | יורוקאפ - 2024/2025> בית א' | יורוקאפ - 2024/2025> בית ב' | יורוקאפ - 2024/2025> בית ב' | יורוקאפ - 2024/2025>  | יורוקאפ - 2024/2025>  | יורוקאפ - 2024/2025>  | יורוקאפ - 2024/2025>  |
| --- | --- | --- | --- | --- | --- | --- | --- |
| ישראל הפועל תל אביב | ספרד גראן קנריה | ספרד ולנסיה | ישראל הפועל ירושלים |  |  |  |  |
| ספרד חובנטוד בדאלונה | גרמניה רטיופארם אולם | צרפת JL בורק | טורקיה טורק טלקום |  |  |  |  |
| מונטנגרו בודוצ'נוסט פודגוריצה | טורקיה בשיקטש | איטליה רייר ונציה | יוון אריס סלוניקי |  |  |  |  |
| טורקיה בחצ'שהיר קולג'י | ליטא וולבס | ליטא לייטקבליס | סלובניה צדביטה אולימפיה |  |  |  |  |
| איטליה אקילה באסקט טרנטו | פולין טרפל סופוט | גרמניה המבורג טאוורס | רומניה קלוז'-נאפוקה |  |  |  |  |
| עונות בגביע יול"ב/יורוקאפ |
| --- | --- | --- |
| גביע יול"ב | 2002/2003 • 2003/2004 • 2004/2005 • 2005/2006 • 2006/2007 • 2007/2008 |  |
| יורוקאפ | 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
| ליגות הכדורסל האירופאיות |
| --- | --- | --- |
| מבנה | מבנה ליגות הכדורסל באירופה |  |
| יורוליג בסקטבול | יורוליג • יורוקאפ |  |
| פיב"א | ליגת האלופות • יורופקאפ |  |
| ליגות אזוריות | הליגה האדריאטית • הליגה האדריאטית השנייה • הליגה הבלקנית • הליגה המאוחדת של VTB • הליגה הצפון אירופית |  |
| תחרויות שבוטלו | סופרוליג • גביע ספורטה • גביע קוראץ' • יורוצ'לנג' • יורוקאפ צ'לנג' • הסופר קאפ האירופי • הליגה הבלטית |  |
בנג'מין וייד

בנג'מין פרנקלין וייד (באנגלית: Benjamin Franklin Wade;‏ 27 באוקטובר 1800 – 2 במרץ 1878) היה עורך דין ופוליטיקאי אמריקאי ששירת בסנאט של ארצות הברית מטעם אוהיו. הוא ידוע במעמדו הרם בקרב הרפובליקנים הרדיקלים.
קריירה

וייד נולד במסצ'וסטס ועבד כפועל בתעלת אירי. המפלגה הוויגית כיהן בסנאט של אוהיו בין השנים 1837 ו-1842. ב-1851 הושבע לסנאט. בכהונתו בסנאט תמך בזכות בחירה לנשים, זכויות האיגודים המקצועיים ושוויון לאפרו-אמריקאים. במהלך מלחמת האזרחים האמריקנית מתח ביקורת רבה על מדיניותו של אברהם לינקולן, וטען שתוכניותיו לאחר המלחמה הן מפייסות מדי. הוא לא נבחר מחדש ב-1868 אך נשאר פעיל בפוליטיקה עד למותו ב-1878.
הערות שוליים

1 2  Benjamin Wade, American Battlefield Trust
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב ברנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט באקלי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  NLI: 987007381388005171  GND: 140478183  ISNI: 0000 0000 8436 0310  LCCN: n85367522  NARA: 10570100  SNAC: w6223042  US Congress: W000005  VIAF: 24976668   WorldCat (עם VIAF): 24976668
קיפון בורי

| קיפון בורי |
| --- | --- |
 קיפון בורי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קיפונאים
משפחה:: קיפוניים
סוג:: קיפון
מין:: קיפון בורי
שם מדעי
 Mugil cephalus ‏לינאוס, 1758

קִיפוֹן בּוּרִי, קִיפוֹן גדול ראש, או בשמו העממי, בּוּרִי (שם מדעי: Mugil cephalus) הוא דג מסוג קיפון (Mugil), המשתייך למשפחת הקיפוניים (Mugilidae).
הדג כשר למאכל לפי היהדות.
תפוצה ופיזיולוגיה

הקיפון הבורי מצוי באוקיינוסים ובימים ברחבי העולם. בעבר היה מצוי בחופי הים התיכון כמעט כל ימות השנה, אך בשל דיג בלתי מבוקר ובשל זיהום מי הים, אוכלוסיית קיפון הבורי הידלדלה.
כדג בוגר, אורכו של הקיפון הבורי הוא כ-60 ס"מ ומשקלו כ-5 ק"ג, גבו שטוח וכסוף ובטנו בהירה. הפרטים הגדולים ביותר שנתפסו הגיעו לאורך 100 ס"מ ולמשקל 8 ק"ג, מה שהופך אותו לאחד מהגדולים בבני סדרתו.
הקיפון הבורי משתייך למיני הדגים היורוהליניים (אנ'), דגים המסוגלים לחיות בטווח רחב מאוד של מליחויות מים. לכן, ניתן למצוא את הקיפון הבורי הן בִּנהרות וּבִנחלים של מים מתוקים, הן בַּימים והן בְּמאגרי מים מלוחים שבהם מליחות המים גבוהה בהרבה ממליחות מי הים.
תזונה

דגי הקיפון הבורי הם אומניבורים, כלומר אוכלי כול. הם ניזונים בעיקר ממזון שהם מלקטים בקרקעית הים, ובדרך כלל אצות, אך יאכלו גם בעלי חיים קטנים, חיים או מתים, ושאריות מזון שימצאו.
רבייה

רביית הקיפון הבורי מתרחשת בחודשי הקיץ והסתיו. לקראת הרבייה תופחות שחלות הנקבה והן עשויות להגיע לכשליש ממשקל גופה. הנקבה מטילה את כל הביצים שבשחלות בבת אחת. באותה שעה פולט הזכר נוזל זרע ומפרה את הביצים. תהליך ההטלה וההפריה מתרחש בים הפתוח, והביצים המופרות נישאות בזרמי הים.
משך זמן התפתחות הדגיגים עד לבקיעתם מן הביצה תלוי בטמפרטורת המים. כעבור יומיים עד שישה ימים, בוקע מהביצה דגיג באורך של 1–2 מ"מ. בשלושת הימים הראשונים לחייו הוא ניזון משק החלמון המחובר אליו, ולאחר מכן הוא ניזון בעיקר מפלנקטון.
את מרבית דגיגי הקיפון הבורי טורפים דגים ובעלי חיים ימיים אחרים, ואלו ששורדים נוטים למצוא מפלט במים הרדודים של שפכי הנחלים לאורך החופים. בחודשים אוקטובר-ינואר ניתן לצפות בדגיגי קיפון בורי רבים בשפכי הנחלים, ובכלל זה בשפכי נחלי החוף בישראל.
הדגיגים גדלים במהירות במים המתוקים, ולאחר שהם מגיעים למשקל של כק"ג אחד, הם יוצאים אל הים הפתוח, ושם הם ממשיכים לחיות את שארית חייהם הבוגרים ומתרבים.
הקיפון הבורי כדג מאכל

הקיפון הבורי הוא דג מאכל עממי בארצות הים התיכון. בבשרו הלבן אין כמעט עצמות, וטעמו הנייטרלי משתלב בסוגי מזון רבים ובכל מיני טעמים. ביצי הדג הן מעדן בפני עצמן. בארצות הים התיכון נוהגים להמליח ולייבש אותן, לצפותן בשעוות דבורים ולשמרן כך לאכילה. ביצי הדגים המשומרות בצורה זו, נקראות בוטרגו, בוטארגה או אבגוטאראחו.
מכיוון שהקיפון הבורי אוכל כול, הוא ניזון לעיתים גם מפסולת המשחיתה את טעם בשרו. הקיפון הבורי שנדוג בחופי ישראל לוקה לעיתים קרובות בטעמי לוואי של נפט, בשל קרבת מקום מחייתו לנמלים ולתחנות כוח.
רוב הדגים הנמכרים בשווקים, גדלים בבריכות דגים או בחוות דגים. לפיכך, ניתן להשיג דגי קיפון בורי הגדלים בבריכות, בחנויות הדגים, כמעט כל ימות השנה.
הקיפון הבורי כדג מאכל > ערכים תזונתיים

דג הבורי מורכב ברובו מחלבון וחלקו משומן רווי ורב בלתי רווי, ללא פחמימות, ויש בו ויטמינים ומינרלים ברמות נאותות. עם זאת, גידולו בבריכות ולא בטבע הפראי, בהן האדם מאכיל אותו באוכל מתועש ובתוספים, משנה את הרכב הבשר שלו, והוא עשוי להכיל יותר שומן רווי ולהיות דל יותר בשומן מסוג אומגה 3.
הקיפון ביהדות

הקיפון נזכר במדרש ההלכה :
"אֵין לִי אֶלָּא הַמַּרְבֶּה בְּקַשְׂקַשִּׂין וּבִסְנַפִּירִין כְּגוֹן קִיפוֹנוֹת..."
שם נרדף במקורות הוא גילדנא. דגי ה"גילדנא" הקטנים, "גילדני דבי גילי", על פי רש"י, הם "דגים קטנים מאד ומצוין בין הקנים באגם". הקיפון עונה לתיאור זה, כשעולה מהים לנהרות, למצוא את מזונו באצות וברקבובית, וגדל בהם עד לבגרותו המינית. אחר כך, עם חזרתו לים, הוא מטיל ביצים להמשך הרבייה. ואולי זו כוונת הכתוב: "גילדנא דבי גילי דג שגדל באשפה שבים", כאשר בלשון הראשונים גם אגמים נקראים "ים".
הקיפון נקרא בערבית בשם "סמק אל יהוד" כלומר דג היהודים. ככל הנראה הועדף על ידי היהודים בזכות סנפיריו המרובים וקשקשיו הגדולים המשמשים כסימני כשרות.
ראו גם

בוטרגה
הערות שוליים

↑  קיפון בורי באתר הרשימה האדומה של IUCN
↑  פורטל הדף היומי: גילדנא - "לא תינטוש גילדנא" (סנהדרין ק ע"ב), באתר daf-yomi.com
| --- | --- |
בקרת זהויות :  NLI: 987007550848905171  BnF: cb12330207j (data)  LCCN: sh85088270  NDL: 00575693 
קיפון בורי בנהר
ביצי קיפון בורי מיובשות, בשעווה, בטייוואן
צ'ארלס דיק

צ'ארלס ויליאם פרדריק דיק (באנגלית: Charles William Frederick Dick;‏ 3 בנובמבר 1858 – 13 במרץ 1945) היה פוליטיקאי אמריקאי חבר המפלגה הרפובליקנית שייצג את מדינת אוהיו בסנאט ובבית הנבחרים של ארצות הברית.
ביוגרפיה

נולד והתחנך באקרון, אוהיו, ארצות הברית לאב שהיגר לארצות הברית מסקוטלנד או מגרמניה ולאם שהיגרה מהיידלברג. ב-30 ביוני 1881 נישא דיק לקארי מיי פיטרסון, ונולדו להם חמישה ילדים.
דיק למד משפטים והתקבל ללשכת עורכי הדין ב-1894. דיק היה ציר בוועדה הרפובליקנית הלאומית ב-1892, 1896 ו-1900. הוא נבחר ליושב ראש המפלגה הרפובליקנית של אוהיו בשנים 1887 ו-1891, וכיהן כמזכיר הוועדה הרפובליקנית הלאומית בין השנים 1896 ל-1900.
בנובמבר 1885 הצטרף דיק למשמר הלאומי של אוהיו. הגדוד שלו התנדב לשרת במלחמת ארצות הברית–ספרד, ודיק שירת בקובה. הוא המשיך בשירותו הצבאי לאחר המלחמה, והגיע לדרגת מייג'ור גנרל כראש המשמר הלאומי של אוהיו. מ-1902 עד 1909 היה נשיא איגוד המשמר הלאומי של ארצות הברית (אנ').
הוא נבחר לבית הנבחרים של ארצות הברית ב-1898 כדי למלא משרה שהתפנתה בעקבות מותו של סטיבן נורת'ווי (אנ'), שכיהן מטעם מחוז הבחירה ה-19.
הוא כיהן בבית הנבחרים עד 1904, לאחר שנבחר לסנאט בעקבות מותו של מארק האנה. הוא כיהן בסנאט עד 1911, אז הפסיד בבחירות לכהונה שנייה.
בעת כהונתו בקונגרס הפך לאחד מבעלי המניות הגדולים בחברת Goodyear Tire and Rubber Company, ושימש כסגן נשיא החברה וכחבר מועצת המנהלים שלה.
הוא ניסה להיבחר שוב לסנאט ב-1918 וב-1922, אך כשל.
דיק נפטר ב-1945 ונקבר באקרון.
הערות שוליים

↑  Curtis V. Hard, Banners in the Air: The Eighth Ohio Volunteers and the Spanish–American War, Kent State University Press, 1988, p. 128
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב ברנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט באקלי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  ISNI: 0000 0000 4163 1192  LCCN: no95054226  SNAC: w6cv4xvr  US Congress: D000302  VIAF: 58667620   WorldCat (עם VIAF): 58667620